Skolen har hatt mange internasjonale kontakter og samarbeid etter sammenslåingen i 1997, både innenfor og utenfor internasjonale utvekslingsprogrammer. Formgivingsfag hadde et omfattende samarbeid med Leonardo da Vinci Gesamtschule i Tyskland fra 1997, og hotell- og næringsmiddelfag samarbeidet med en skole i provinsen Ascoli Piceno i Italia 2000–2002. Helse- og sosialfag deltok i et prosjekt knyttet opp mot en skole i Rheinland-Pfalz i Tyskland i samme tidsrom. Siden 2002 har det vært samarbeid med skoler i Norden, Tyskland, Storbritannia, Spania, Bosnia, Kenya, Sør-Afrika, Guatemala og Thailand.